സഞ്ജു ലോകകപ്പ് ടീമിലേക്കോ? : ദുബൈയില് തന്നെ തുടരുക എന്ന് ബി സി സി ഐ ദുബായ്: മലയാളി താരവും രാജസ്ഥാന് റോയല്സ് ക്യാപ്റ്റനുമായ സഞ്ജു സാംസണിനോട് യുഎഇയില് തുടരാന് ബിസിസിഐ നിര്ദേശം നല്കി. ഇനിയൊരു അറിയിപ്പ് ലഭിക്കുന്നതുവരെ യുഎഇയില് തുടരാനാണ് താരത്തിന് ലഭിച്ചിരിക്കുന്ന നിര്ദേശമെന്നാണ് റിപ്പോര്ട്ട്. ഐപിഎല് രണ്ടാം പാദത്തില് മിന്നുന്ന പ്രകടനം സഞ്ജു പുറത്തെടുത്തിരുന്നു. രാജസ്ഥാന്റെ പ്ലേ ഓഫ് കാണാതെ പുറത്തായെങ്കിലും സഞ്ജുവിന്റെ ഫോം ശ്രദ്ധനേടിയിരുന്നു. രണ്ടാം പാദത്തില് ഏഴ് മത്സരങ്ങളില് നിന്നായി 207 റണ്സാണ് വിക്കറ്റ് കീപ്പറായ സഞ്ജു നേടിയത്. നിലവില് ഇന്ത്യയുടെ ലോകകപ്പ് ടീമില് ഉള്പ്പെടുത്തിയിരിക്കുന്ന രാഹുല് ചഹാര്, ഹാര്ദിക് പാണ്ഡ്യ എന്നിവരടക്കമുള്ള താരങ്ങള്ക്ക് രണ്ടാം പാദത്തില് മികച്ച പ്രകടനം പുറത്തെടുക്കാന് സാധിച്ചിരുന്നില്ല. ടീമിലുള്ള താരങ്ങളുടെ ഫോമില്ലായ്മ കണക്കിലെടുത്ത് സഞ്ജുവിനെ ടീമിലേക്ക് ബിസിസിഐ പരിഗണിച്ചേക്കുമെന്നാണ് കരുതുന്നത്. ഇന്ത്യയുടെ അന്തിമ ടീമിനെ ഒക്ടോബര്15നാണ് പ്രഖ്യാപിക്കുന്നത്. ഈ സാഹചര്യത്തില് മികച്ച പ്രകടനം നടത്തിയ സഞ്ജുവിന് ടീമിലേക്ക് വഴിതുറന്നേക്കുമെന്ന അഭ്യൂഹമാണ് ഇപ്പോള് ശക്തമായിരിക്കുന്നത്.